امیر حاتمی

امیر حاتمی (پیدائش: 1966ء) ایرانی فوجی افسر ہیں جو اس وقت ایرانی فوج کے سربراہِ اعلیٰ (کمانڈر اِن چیف) کی حیثیت سے خدمات انجام دے رہے ہیں۔ وہ میجر جنرل کے عہدے پر فائز ہیں۔ انھیں جون 2025ء میں اسرائیلی حملوں میں محمد باقری کی ہلاکت کے بعد عبد الرحیم موسوی کے چیف آف جنرل اسٹاف مقرر ہونے پر فوج کا سربراہ مقرر کیا گیا۔

حاتمی ایرانی مسلح افواج میں امورِ بری فوج کے لیے سپریم کمانڈر کے مشیر بھی ہیں اور ماضی میں ایران کے وزیرِ دفاع بھی رہ چکے ہیں۔ انھیں صدر حسن روحانی نے 8 اگست 2017ء کو وزارتِ دفاع کے لیے نامزد کیا اور انھیں 20 اگست 2017ء کو پارلیمان سے اعتماد کا ووٹ ملا جس میں 261 ارکان نے حمایت، 10 نے مخالفت، 13 نے رائے سے اجتناب کیا اور 4 ووٹ کالعدم قرار پائے۔
 حوالہ جات 

زمرہ:ایران کے وزرائے دفاع
زمرہ:بقید حیات شخصیات
زمرہ:ایرانی شیعہ
زمرہ:ایرانی مسلم
زمرہ:ایرانی آذربائیجانی سیاست دان
زمرہ:ایرانی جرنیل
زمرہ:ایران میں پیدا ہونے والی شخصیات
زمرہ:ایرانی شخصیات